OpenLLM-France/wikimedia huggingface dataset:
# Museu Provincial de Hargeisa

El Museu Provincial de Hargeisa és un museu inaugurat el 1977 a Hargeisa, a la província de Woqooyi Galbeed, a Somàlia. Va ser el primer museu establert al país després de la independència de 1960.

## Obertura

A mitjans de la dècada del 1970 va aparèixer un fort moviment cultural a Hargeisa, que va portar a la construcció del museu. El museu formava part d'un edifici amb un teatre, una biblioteca i el museu provincial. L'edifici consistia en dos anells concèntrics amb una àrea de reunió i una sala per exposicions temporals. L'edifici circular central s'inspirava en una cabana tradicional utilitzada pels pagesos Somalis. El museu tenia 650 m² gran i va ser dissenyat i construït per un contractista local, Osman Dahir Adan.
Quan es va obrir el museu, el 1977, mostrava una exposició etnogràfica amb la majoria dels objectes provinents dels residents locals. Els elements es mostraven sense vitrines i només hi havia dos encarregats, el jardiner i una dona de la neteja. Amb aquest personal, de seguida el museu es començà a deteriorar. La renovació començà el 1981, i es van posar vitrines, es van repintar les sales i netejar la col·lecció. Dels 4,000 elements se'n van posar a la vista dels visitants 1.400 i la resta es van emmagatzemar.
El museu fou totalment destruït durant la guerra civil del 1988.

## Reconstrucció

Estava previst que el 2012 s'acabés la reconstrucció del recinte.

## Referències

* ↑ Cobelj, Stefanja «The Provincial Museum of Hargeisa». Museum International, 38, 24-04-2009, pàg. 150–154. DOI: 10.1111/j.1468-0033.1986.tb00633.x.
* ↑ Crespo-Toral, H. «Museum development and monuments conservation: Somalia». UNESCO [Consulta: 16 juliol 2011].
* ↑ McMahon, Kathryn «The Hargeisa Provincial Museum». African Arts, 21, 01-05-1988. JSTOR: 3336446.
# Croàcia Continental

La Croàcia Continental (Kontinentalna Hrvatska en croat) és una de les dues regions NUTS-2 de Croàcia. La regió forma la part continental del país. Les ciutats més poblades de la regió són Zagreb, Osijek, Slavonski Brod, Karlovac, Sisak i Varaždin. Representa el 56% del territori del país i el 67% de la població.

## Referències

* ↑ Total area and land area, by NUTS 2 regions - km²
* ↑ Total average population, by NUTS 2 regions - (1 000 inhabitants)
# Otročok

Otročok és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1274.
# Karl Eugen Dühring

Karl Eugen Dühring (12 de gener de 1833, Berlín — † 21 de setembre de 1921, Potsdam-Babelsberg) va ser un professor de mecànica, advocat, filòsof i economista alemany. També va ser un influent antisemita, va publicar Die Judenfrage als Frage der Racenschaedlichkeit (1881; 'El partits i la qüestió jueva'), i altres tractats antisemites.
Va exercir la professió d'advocat fins a 1859 quan una malaltia a la vista, que va acabar amb una ceguesa total, li impedí seguir i des d'aleshores va començar a dictar classes de filosofia a la Universitat de Berlín on va desenvolupar un mètode que intentava fusionar el positivisme de Comte amb el materialisme ateu de Feuerbach. En ell es consolida la bondat natural de l'home com ho va fer Fourier, la qual cosa finalment hauria de suposar la superació de la contradicció entre individu i societat. Els seus pensament socioecoómics, en canvi, no promovien la supressió del capitalisme, sinó només l'eliminació dels seus excessos mitjançant un consolidat moviment obrer. les seves principals obres es titulen: Naturalesa de la dialèctica (1865); Història crítica de l'economia política i el socialisme (1871) i Curs d'economia política i social (1873).
Sobre química va escriure: Neue grundgesetze zur rationellen physik und chemie ('Nova llei bàsica de la física i la química racional'), Leipzig 1878 on apareix el diagrama de Dühring
El materialista dialèctic Friedrich Engels va escriure entre 1877 i 1878, La subversió de la ciència per part del Senyor Eugen Dühring, més coneguda com a Anti-Dühring, en la qual s'analitza aquest escriptor, abordant la filosofia, la sociologia i les ciències naturals, exponent el marxisme.

## Referències

* ↑ books google
# Rietschen

Rietschen (alt sòrab: Rěčicy) és un municipi alemany que pertany a l'estat de Saxònia. Es troba a uns 10 km al nord-oest de la ciutat de Niesky; la meitat dels boscos i el paisatge de l'estany formen part de la Reserva de la Biosfera de Lusàcia.

## Districtes

Altliebel (Stary Lubolń), Daubitz (Dubc), Feldhäuser, Hammerstadt (Hamoršć), Heidehäuser, Neu-Daubitz, Neuhammer, Neuliebel (Nowy Lubolń), Nieder Prauske, Rietschen (Rěčicy), Teicha (Hatk) i Walddorf.

## Personatges il·lustres

* Joachim Nowotny
# Babette Mangolte

Babette Mangolte va néixer a Montmorot (França) el 1941. Tot i que va ser una de les primeres dones acceptades en el programa d'estudis de l'École Nationale de Photographie et de Cinématographie el 1964, el panorama parisenc se li va fer petit i es va traslladar a Nova York, on viu i treballa des del 1970.
Molt implicada en l'escena artística del downtown novaiorquès, va documentar fotogràficament performances d'artistes i ballarins, com ara Marina Abramović, Trisha Brown i Philip Glass. Va treballar amb Chantal Akerman i Yvonne Rainer com a directora de fotografia fins que va començar a produir les seves pròpies pel·lícules (la primera el 1975). Ha treballat també amb Richard Foreman, Robert Rauschenberg, Michael Snow i Robert Whitman. El seu cinema experimental i no narratiu s'ha projectat en festivals d'arreu del món i se li han dedicat diverses retrospectives.

## Obres destacades

* The Camera: Je or La Camera: I. Mèdia, 1977
* Trisha Brown WATERMOTOR. Mèdia, 1978

## Referències

* ↑ «Mangolte, Babette». Museu d'Art Contemporani de Barcelona. [Consulta: 15 maig 2012].
* ↑ The Camera: Je or La Camera: I Arxivat 2012-02-14 a Wayback Machine., MACBA
* ↑ Trisha Brown WATERMOTOR Arxivat 2012-02-14 a Wayback Machine., MACBA
# Carcinoma

Un carcinoma és una forma de càncer amb origen a les cèl·lules de tipus epitelial o glandular.
Els grans grups de carcinomes són els carcinomes epidermoides i els adenocarcinomes. Els carcinomes constitueixen el tipus més comú de càncer per raó de l'elevada taxa de divisió d'aquest tipus de teixits i l'elevada exposició a carcinògens d'origen extern (radiacions, químics…)
Viccionari
# Hills and Dales (Ohio)

Hills and Dales és una població dels Estats Units a l'estat d'Ohio. Segons el cens del 2000 tenia 260 habitants.

## Demografia

Segons el cens del 2000, Hills and Dales tenia 260 habitants, 107 habitatges, i 86 famílies. La densitat de població era de 313,7 habitants per km².
Dels 107 habitatges en un 25,2% hi vivien nens de menys de 18 anys, en un 73,8% hi vivien parelles casades, en un 4,7% dones solteres, i en un 18,7% no eren unitats familiars. En el 16,8% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,72.
Per edats la població es repartia de la següent manera: un 20,4% tenia menys de 18 anys, un 1,9% entre 18 i 24, un 16,5% entre 25 i 44, un 40,8% de 45 a 60 i un 20,4% 65 anys o més.
L'edat mediana era de 51 anys. Per cada 100 dones de 18 o més anys hi havia 88,2 homes.
La renda mediana per habitatge era de 108.257 $ i la renda mediana per família de 120.559 $. Els homes tenien una renda mediana de 100.000 $ mentre que les dones 39.167 $. La renda per capita de la població era de 65.910 $. Aproximadament el 3,4% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hills and Dales». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Hills and Dales». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Chamois (Missouri)

Chamois és una població dels Estats Units a l'estat de Missouri. Segons el cens del 2000 tenia 456 habitants.

## Demografia

Segons el cens del 2000, Chamois tenia 456 habitants, 194 habitatges, i 112 famílies. La densitat de població era de 489,1 habitants per km².
Dels 194 habitatges en un 28,4% hi vivien nens de menys de 18 anys, en un 50% hi vivien parelles casades, en un 7,2% dones solteres, i en un 41,8% no eren unitats familiars. En el 39,2% dels habitatges hi vivien persones soles el 25,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,6% tenia menys de 18 anys, un 9% entre 18 i 24, un 22,6% entre 25 i 44, un 19,1% de 45 a 60 i un 21,7% 65 anys o més.
L'edat mediana era de 35 anys. Per cada 100 dones de 18 o més anys hi havia 77,4 homes.
La renda mediana per habitatge era de 26.563 $ i la renda mediana per família de 32.813 $. Els homes tenien una renda mediana de 26.719 $ mentre que les dones 20.568 $. La renda per capita de la població era de 12.226 $. Entorn de l'11,5% de les famílies i el 17,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chamois». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Chamois». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Cublà de Sabine

El cublà de Sabine (Dryoscopus sabini) és un ocell de la família dels malaconòtids (Malaconotidae).

## Hàbitat i distribució

Habita els boscos de les terres baixes a Sierra Leone, Libèria, Costa d'Ivori, Ghana, Benín, Nigèria i sud del Camerun, sud-oest de la República Centreafricana, i nord i nord-est de la República Democràtica del Congo cap al sud fins Guinea Equatorial, el Gabon, República del Congo, Cabinda i sud-oest i sud de la República Democràtica del Congo.

## Referències

* ↑ «Cublà de Sabine». Cercaterm. TERMCAT, Centre de Terminologia. Rev. 10/05/2023(català)
# Cremador Meker

Un cremador Meker-Fisher o el cremador Meker és un cremador de laboratori que produeix múltiples flames de gas i que s'utilitza per a la calefacció, l'esterilització i la combustió. S'utilitza quan el treball de laboratori requereix una flama més calenta que l'assolible usant un cremador Bunsen, o quan es desitja una flama de major diàmetre, tal com en una nansa de sembra o en algunes operacions de bufat de vidre. El cremador va ser descrit pel químic francès Georges Meker en un article publicat l'any 1905.
La potència calorífica del cremador Meker-Fisher pot ser de més de 13.000 kJ (12.000 BTU) per hora (al voltant de 3,5 kW) utilitzant gas liquat de petroli (propà/butà) amb temperatures de flama de fins a 1100-1200 °C (2,000-2,200 °F). En comparació amb un cremador Bunsen, la part inferior del tub té diverses obertures amb secció transversal total major, admetent més aire i faciliten una millor barreja d'aire i gas. El tub és més ample i la seva part superior està coberta amb una malla de filferro que divideix la flama en una matriu de petites flames amb un envolcall extern comú assegurant un escalfament uniforme i també evitant el “flashback” a la part inferior del tub (calat), que és un risc a relacions altes aire-combustible. La flama crema sense soroll, a diferència dels cremadors Teclu o Bunsen.

## Vegeu també

* Cremador Bunsen
* Cremador Teclu

## Referències

* 1 2 Meker, G «Nouveaux bruleurs de laboratoire et leur application au chauffage a temperature elevee». J. Phys. Theor. Appl., 4, (1), 1905, pàg. 348 - 354.
* ↑ «Durham Geo». [Consulta: 11 març 2016].
* ↑ Hale, C. W. Domestic Science, Volume 2. Londres: Cambridge University Press, 1915.

## Enllaços externs

* Video d'un cremador Meker en funcionament
# Juan Jorge Gangoso Gil

Juan Jorge Gangoso Gil, més conegut com a Fano (Valladolid, 12 d'octubre de 1972) és un exfutbolista castellanolleonès, que jugà de defensa.
Va jugar un partit en primera divisió a la campanya 94/95, a les files del Reial Valladolid. La resta de la seua carrera va transcórrer en equips de Segona B i Tercera, com l'Íscar.
# Riu d'Escós

El riu d’Escós és un corrent d'aigua permanent situat a la vall del mateix nom, a la comarca del Pallars Sobirà. El riu neix al vessant sud del Cap de la Muntanyeta a 2.030 metres d'altitud amb el nom de Torrent Gros. A mida que descendeix rep aportacions d'altres torrents i passa a dir-se Barranc de les Milleres.Vora el poble d'Escós rep per l'esquerra les aportacions d'aigua del Barranc de Mencui, passant a dir-se riu d'Escós i acaba desaiguant per la dreta a la Noguera Pallaresa, al poble de Baro, a 620 metres d'altitud.

## Referències

* ↑ Institut Cartogràfic i Geològic de Catalunya, 2023.

## Bibliografia

* Institut Cartogràfic i Geològic de Catalunya. «Riu d'Escós» (HTML), 2023. [Consulta: 21 novembre 2023].
# Tout ça... pour ça !

Tout ça... pour ça! és una pel·lícula dirigida per Claude Lelouch estrenada el 1993.

## Argument

Una advocada i el seu marit es lliuren a un joc sentimental perillós amb una parella d'amics.
Acaben defensant tres " Pieds Nickelés " que havien estafat algunes persones per passar unes vacances de somni. Claude Lelouch ha escollit la forma de comèdia lleugera, malgrat un fons de vegades greu.

## Repartiment

* Marie-Sophie L.: Marie Lenormand
* Francis Huster: Francis Barrucq
* Fabrice Luchini: Fabrice Lenormand
* Alessandra Martines: Alessandra
* Vincent Lindon: Vincent
* Gérard Darmon: Henri Poncet
* Jacques Gamblin: Jacques Grandin
* Évelyne Bouix: Marilyn Grandin
* Charles Gérard: el comissari Maigrton
* Céline Caussimon: Esméralda
* Maria Ducceschi
* Agnès Pelletier
* Mimi Young
* Christian Charmetant: el banquer
* Jacques Bonnot: un xofer de camió
* Antoine Duléry: Antoine, l'amo del restaurant
* Albert Dray; l'adjunt de Maigreton
* Jacques Spiesser: el director de l'hotel de luxe
* Martine Lelouch: una venedora de caçadores
* Arlette Gordon: la dona d'Antoine

## Premis

* César al millor actor per a Fabrice Luchini

## Referències

* ↑ Personatges poc recomanables.
# Himantura kittipongi

Himantura kittipongi és una espècie de peix pertanyent a la família dels dasiàtids.

## Descripció

* El mascle pot arribar a fer 26,8 cm de llargària màxima i la femella 28,5.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Àsia: Tailàndia.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Vidthayanon, C. & T. R. Roberts, 2005.

## Enllaços externs

* BioLib (anglès)
* AQUATAB
# Mô

Mô és una escultura de bronze al Port de Maó, just davant la Costa d'en Reynés. Aquesta escultura va ser creada per en Leonardo Lucarini (Bilbao, 1946) l'any 1991. Segons Mª Ángeles Hernández. la idea de l'escultor és aportar un element ornamental i artístic que es pugui convertir en símbol de la ciutat de Maó. A més, col·loca la sirena sobre un pedestal amb una escala, que permet que la gent pugui seure al seu costat i sentir-la més pròxima.
L'autor tria la iconografia més coneguda, la que es va difondre a partir de l'edat mitjana, i que representa les harmonies celestials. Amb aquest caràcter més popular i amable mira la mar i acull als navegants que arriben al port. Pot ser per açò tot d'una hi va haver opinions en contra sobre aquesta escultura. Actualment, agrada a la immensa majoria i sedueix amorosament els vianants que es deixen atrapar en la seva melangia.

## Altres escultures a la ciutat

* Obelisc de la llum (1987)
* Gràcia i Luca (1998)
* Algues (1992)

## Referències

* ↑ Hernández, Mª Ángeles. El Patrimoni Municipal: Monuments urbans.
# Cura pinguis

Cura pinguis és una espècie de triclàdide dugèsid que habita Austràlia i Nova Zelanda. Els representants de Nova Zelanda presenten un cap amb una forma menys triangular que els d'Austràlia.

## Referències

* ↑ Sluys, R.; Kawakatsu, M. 2001: Contribution to an inventory of the freshwater planarians of Australia and New Zealand (Platyhelminthes, Tricladida, Dugesiidae), with distribution maps of the species examined. Beaufortia, 51: 163-198
# Cremada solar

La cremada solar és una forma de cremada per radiació que afecta el teixits, com la pell; que en el seu menor grau i l'habitual és la hiperèmia solar (cremada de primer grau). Aquestes cremades són degudes a una sobreexposició a la radiació ultraviolada (UV), generalment del sol. Els símptomes comuns en humans i altres animals inclouen l'envermelliment de la pell, que es nota calenta al tacte i sol ser dolorosa; i símptomes generals com fatiga i mareig lleu. Altres símptomes inclouen butllofes (cremada de segon grau), descamació de la pell, inflor, picor i nàusees. L'excés de radiació UV és la principal causa de càncers de pell.
Les cremades solars són una resposta inflamatòria del teixit provocada pel dany directe a l'ADN per la radiació UV. Quan l'ADN de les cèl·lules està massa danyada per la radiació UV, s'activa l'mort cel·lular de tipus I i se substitueix el teixit.
Les mesures de protecció com la protecció solar i la roba de protecció solar són àmpliament acceptades per prevenir aquestes cremades i alguns tipus de càncer de pell. Les poblacions especials, inclosos els nens, són especialment susceptibles a les cremades solars i s'han d'utilitzar mesures de protecció per evitar els danys.

## Referències

* ↑ World Health Organization, International Agency for Research on Cancer "Do sunscreens prevent skin cancer" Arxivat 26 November 2006 a Wayback Machine. Press release No. 132, 5 June 2000
* ↑ World Health Organization, International Agency for Research on Cancer "Solar and ultraviolet radiation" Arxivat 29 July 2013 a Wayback Machine. IARC Monographs on the Evaluation of Carcinogenic Risks to Humans, Volume 55, November 1997
* ↑ Sunburn a eMedicine
* ↑ Maslin, Douglas L. «Do suncreens protect us?» (en anglès). International Journal of Dermatology, vol. 53, 11, 01-11-2014, pàg. 1319–1323. DOI: 10.1111/ijd.12606. PMID: 25208462.
* ↑ Dusza, Stephen W.; Halpern, Allan C.; Satagopan, Jaya M.; Oliveria, Susan A.; Weinstock, Martin A.; Scope, Alon; Berwick, Marianne; Geller, Alan C. «Prospective Study of Sunburn and Sun Behavior Patterns During Adolescence». Pediatrics, vol. 129, 2, 01-02-2012, pàg. 309–317. DOI: 10.1542/peds.2011-0104. ISSN: 0031-4005. PMC: 3269110. PMID: 22271688.
# Resolució 869 del Consell de Seguretat de les Nacions Unides

La Resolució 869 del Consell de Seguretat de les Nacions Unides fou adoptada per unanimitat el 30 de setembre de 1993. Després de reafirmar la Resolució 743 (1992) i les resolucions posteriors relatives a la Força de Protecció de les Nacions Unides (UNPROFOR), el Consell va prorrogar el seu mandat per unes altres 24 hores fins a l'1 d'octubre de 1993.
El Consell va reiterar la seva determinació d'assegurar la seguretat de la UNPROFOR i la seva llibertat de moviment per a totes les seves missions a Bòsnia i Hercegovina i a Croàcia.

## Referències

* ↑ St. George Association. National security and the future, Volumes 3–4. St. George Association, 2002, p. 24.

## Vegeu també

* Llista de resolucions del Consell de Seguretat de les Nacions Unides 801 a la 900 (1993 - 1994)
* Dissolució de Iugoslàvia

## Enllaços externs

* PDF Text de la Resolució a UN.org
# Tout ça ne vaut pas l'amour

Tout ça ne vaut pas l'amour és una pel·lícula de comèdia dramàtica francesa del 1931 dirigida per Jacques Tourneur i protagonitzada per Marcel Lévesque, Jean Gabin en el seu primer paper important, i Josseline Gaël. Va ser rodada als Estudis de Joinville de Pathé a París. Els decorats de la pel·lícula van ser dissenyats pel director d'art Lucien Aguetand.

## Argument

El farmacèutic Jules Renaudin, un vell que a la seva vida només té passió pels segells, acull una jove embarassada que dona a llum un nen mort. Renaudin s'aferra a Claire, a qui li agradaria fer feliç, però ella s'enamora de Jean Cordier, un distribuïdor d'aparells T.S.F, la botiga del qual està al costat de la farmàcia. Renaudin pateix i s'esvaeix. Jean i Claire es casen. El farmacèutic es consolarà amb els seus segells.

## Repartiment

* Marcel Lévesque com a Jules Renaudin
* Jean Gabin com a Jean Cordier
* Josseline Gaël com a Claire
* Mady Berry com a Madame Cordier
* Jane Loury com a Léonie
* Delphine Abdala com a Madame Triron
* Anthony Gildès com El sastre
* Léon Larive com a client de la farmàcia
* Gilberte Savary com a La nena

## Referències

* ↑ Harriss p.195

## Bibliografia

* Harriss, Joseph. Jean Gabin: The Actor Who Was France. McFarland, 2018.

## Enllaços externs

* Fragment de la pel·lícula a YouTube
# Capella de la Mare de Déu de Montserrat

«Capella de la Mare de Déu de Montserrat» té aquests significats:
* Capella de la Mare de Déu de Montserrat o Capella de Montserrat, edifici històric de Castellar del Vallès (Vallès Occidental)
* Capella de la Mare de Déu de Montserrat (Alp), edifici religiós al municipi d'Alp
* Capella de la Mare de Déu de Montserrat (Igualada), construcció al municipi d'Igualada (Anoia)
* Capella de la Mare de Déu de Montserrat o la Mare de Déu de Montserrat del Molí del Grau, capella del Molí del Grau, del terme municipal de l'Estany, a la comarca del Moianès
* Capella de la Mare de Déu de Montserrat o Mare de Déu de Montserrat del Rossinyol, capella del poble de Monistrol de Calders
# Môa Remo

El Môa Remo (també Cucuini, Kukuini, Remo, Rheno, Sacuya, Sakuya) és una lengua ameríndia actualment extingida que pertany al grup pano de les llengües pano-tacanes, que anteriorment parlava el poble del mateix nom, que vivia al marge dret del riu Moa al Perú i als rius Calheria i Tapiche. És similar a la llengua amahuaca

## Referències

* ↑ Môa Remo a Ethnologue (18th ed., 2015)
# Corrent equatorial del Sud

El corrent Equatorial del Sud és un important corrent dels oceans Pacífic, Atlàntic i Índic que flueix d'est a oest entre l'equador i al voltant del Paral·lel 15-Paral·lel 20 de l'hemisferi Sud, segons la longitud i l'estació de l'any. En el Pacífic i en l'Atlàntic, llur trajectòria creua l'equador fins al voltant del Paral·lel 4 Nord.
Dins de l'hemisferi sud, el corrent Equatorial del Sud és una branca cap a l'oest dels girs subtropicals de gran escala. Aquests girs són moguts per la combinació dels vents alisis en els tròpics i els vents de l'oest que es troben al sud del Paral·lel 30 Sud (aproximadament), a través d'un procés bastant complicat que inclou la intensificació del corrent de frontera occidental. En l'equador, el corrent Equatorial del Sud és mogut directament pels vents alisis que bufen d'est a oest. En l'oceà Índic, el corrent Equatorial del Sud que flueix cap a l'oest està ben desenvolupat només al sud de l'equador. Directament sobre l'equador, els vents reverteixen dues vegades a l'any a causa dels monsons, i d'aquesta manera el corrent superficial pot ser de direcció est o oest.
Té una temperatura mitjana de 26-28 °C a la superfície i 22-24 °C a una profunditat de 100 m.

## Vegeu també

* Gir oceànic
* Oceanografia

## Referències

* 1 2 Bonhoure, D.; Rowe, E.; Mariano, A. J.; Ryan, E. H. «The South Equatorial Sys Current» (en anglès), 2004. Arxivat de l'original el 2012-04-23. [Consulta: 22 octubre 2022].
# Orgull i prejudici

«Orgull i prejudici o Pride and Prejudice» té aquests significats:
* Orgull i prejudici (novel·la), escrita per Jane Austen
* Pride and Prejudice (pel·lícula de 1940), pel·lícula de 1940 protagonitzada per Greer Garson i Laurence Olivier
* Pride & Prejudice (pel·lícula de 2005), pel·lícula de 2005 protagonitzada per Keira Knightley